English: I thank Mark Isherwood for those questions and thank him and the Welsh Conservatives for their support for the nation of sanctuary. I'm very happy to respond to the questions, particularly recognising that we are initially talking about that temporary accommodation response. I think it is very helpful for us to, at this point - . Again, I've made it quite clear in my statement that it is a made-in-Wales solution that we have got that Urdd Gobaith Cymru involvement, in fact, enabling us to reach to the 50-family milestone as quickly as we have, and so appropriately in terms of the temporary accommodation that is being provided, but very much in the short term. So, obviously, in order to get that commitment, in terms of being able to respond to the Urdd's humanitarian vision and response and offer, which came very early on when we realised that we would be welcoming refugees - that was done with support from the Home Office, local government, and all those who engaged in terms of responding to them and working with them. But, obviously, what's important is that this is temporary accommodation in the short term as we continue to work closely with local government to ensure appropriate onward accommodation. The quality of support, as everyone would understand and recognise, being received by families is high, building on the Urdd's extensive expertise of working with children. I think it is important to actually talk about where we go from here in terms of moving forward in terms of support, because this is about the temporary accommodation, but the ways in which local authorities are welcoming families under these schemes, I think, should be a source of great pride. As I've said, all Welsh local authorities are rising to this challenge. In fact, the leader of the Welsh Local Government Association, Councillor Andrew Morgan - he wrote early on in August to all authorities, and to the UK Government, saying that they were urging all authorities to engage, as they have done, in response. Half of those have already received families; others are working towards the outcome as quickly as possible. There's an urgent need to ensure that families are accommodated now, so we have the temporary bridging accommodation. But then, of course, we have to move to onward dispersal, to more sustainable accommodation. And that's exactly what local authorities have been doing, playing their part in the asylum accommodation system for so many years. Because we don't want families to be in temporary bridging accommodation any longer than is necessary, because then that, of course, leads to the questions that you've raised, Mark, about ensuring that families then can put down roots, integrate with their communities, with the support of all those organisations who are going to engage and who are fully engaging. I met with all of the third sector organisations, faith groups, churches, as you've indicated, the voluntary sector, like Red Cross, the British legion - everyone who's got a stake in making this work. I want to just finally comment on your point about funding. You have given the details, Mark Isherwood, about the funding - the integration package that I just received yesterday from the Home Office and the Ministry of Housing, Communities and Local Government. What is important about that funding is that it does provide some clarity, although, as I said, there are further questions to be asked. But it's important as well in terms of that funding clarity that we look to our responsibilities, the shared responsibilities that we have in terms of devolved services. So, for example, just last week - I think it was only last week - when we knew about the arrival of the families, there was close working co-operation with Cardiff council, with the health board, with local police, with everybody who's got a role to play in integrating and supporting those families, very much following on what we successfully did with the Syrian vulnerable persons resettlement scheme.
Welsh: Rwy'n diolch i Mark Isherwood am y cwestiynau yna ac yn diolch iddo a'r Ceidwadwyr Cymreig am eu cefnogaeth nhw i'r genedl noddfa. Rwy'n hapus iawn i ymateb i'r cwestiynau, gan gydnabod yn arbennig ein bod ni'n sôn i ddechrau am yr ymateb hwnnw a fu i'r cais am lety dros dro. Rwy'n credu ei bod hi'n ddefnyddiol iawn i ni, ar hyn o bryd - . Unwaith eto, rwyf i wedi ei gwneud hi'n gwbl eglur yn fy natganiad i mai yn ein hymateb Cymreig ni rydym ni wedi gweld Urdd Gobaith Cymru yn gallu bod â rhan, mewn gwirionedd, gan ein galluogi ni i gyrraedd y garreg filltir o 50 teulu cyn gynted ag y gwnaethom ni, ac mor briodol o ran y llety dros dro sy'n cael ei ddarparu, ond yn y tymor byr i raddau helaeth iawn. Felly, yn amlwg, i gael yr ymrwymiad hwnnw, o ran gallu ymateb i weledigaeth ac ymateb a chynnig dyngarol yr Urdd, a ddaeth yn gynnar iawn pan wnaethom ni sylweddoli y byddem ni'n croesawu ffoaduriaid - fe wnaethpwyd hynny gyda chymorth y Swyddfa Gartref, llywodraeth leol, a phawb a fu'n ymwneud â'r ymateb iddyn nhw a gweithio gyda nhw. Ond, yn amlwg, yr hyn sy'n bwysig yw mai llety dros dro yw hwn yn y tymor byr wrth i ni barhau i weithio'n agos gyda llywodraeth leol i sicrhau llety priodol i'r dyfodol. Mae ansawdd y gefnogaeth y mae'r teuluoedd yn ei chael yn uchel, fel mae pawb yn ei ddeall a'i gydnabod, ac yn adeiladu ar arbenigedd helaeth yr Urdd o weithio gyda phlant. Rwy'n credu ei bod hi'n bwysig siarad mewn gwirionedd am ein cyrchfan ni o ran symud ymlaen gyda'r cymorth, oherwydd mae hyn yn ymwneud â llety dros dro, ond fe ddylai'r ffyrdd y mae awdurdodau lleol yn croesawu teuluoedd o dan y cynlluniau hyn, yn fy marn i, fod yn destun balchder mawr. Fel y dywedais i, mae pob awdurdod lleol yng Nghymru yn ymateb i'r her hon. Yn wir, fe ysgrifennodd arweinydd Cymdeithas Llywodraeth Leol Cymru, y Cynghorydd Andrew Morgan - at bob awdurdod yn gynnar ym mis Awst, ac at Lywodraeth y DU, gan ddweud eu bod yn annog pob awdurdod i ymgysylltu, fel y maen nhw wedi gwneud, wrth ymateb. Mae hanner y rhain wedi derbyn teuluoedd eisoes; ac eraill yn gweithio tuag at y canlyniad hwn cyn gynted â phosibl. Mae yna angen dybryd i sicrhau bod teuluoedd yn cael eu lletya nawr, ac felly mae'r llety pontio dros dro hwn gennym ni. Ond yna, wrth gwrs, fe fydd hi'n rhaid i ni symud ymlaen i wasgaru pobl, i lety mwy cynaliadwy. A dyna'n union y mae awdurdodau lleol wedi bod yn ei wneud, gan chwarae eu rhan nhw yn y system llety lloches ers cynifer o flynyddoedd. Gan nad ydym ni'n dymuno i deuluoedd fod mewn llety pontio dros dro am fwy o amser nag sy'n angenrheidiol, oherwydd mae hynny, wrth gwrs, yn arwain at y cwestiynau y gwnaethoch chi eu codi nhw, Mark, ynghylch sicrhau bod teuluoedd wedyn yn gallu rhoi gwreiddiau i lawr, integreiddio â'u cymunedau, gyda chefnogaeth yr holl sefydliadau hynny a fydd yn ymgysylltu â nhw ac sy'n ymgysylltu yn llawn ar hyn o bryd. Rwyf i wedi cyfarfod â phob un o sefydliadau'r trydydd sector, grwpiau ffydd, eglwysi, fel yr oeddech chi'n dweud, y sector gwirfoddol, fel y Groes Goch, y Lleng Brydeinig - pawb sydd â rhan yn y gwaith hwn. Fe hoffwn i wneud sylwadau i orffen ar eich pwynt chi ynglŷn â chyllid. Rydych chi wedi rhoi'r manylion, Mark Isherwood, am y cyllid - y pecyn integreiddio a gefais i ddoe gan y Swyddfa Gartref a'r Weinyddiaeth Tai, Cymunedau a Llywodraeth Leol. Yr hyn sy'n bwysig am y cyllid hwn yw ei fod yn rhoi rhywfaint o eglurder, er hynny, fel y dywedais i, fe geir cwestiynau i'w gofyn eto. Ond mae hi'n bwysig hefyd o ran yr eglurder ariannol hwnnw ein bod ni'n edrych ar ein cyfrifoldebau ni, y cyfrifoldebau sydd gennym ni a rennir o ran gwasanaethau datganoledig. Felly, er enghraifft, yr wythnos diwethaf - rwy'n credu mai dim ond yr wythnos diwethaf yr oedd hi - pan oeddem ni'n gwybod am ddyfodiad y teuluoedd, roedd yna gydweithrediad agos â chyngor Caerdydd, gyda'r bwrdd iechyd, gyda'r heddlu lleol, gyda phawb sydd â rhan i'w chwarae o ran integreiddio a chefnogi'r teuluoedd hyn, gan ddilyn i raddau helaeth iawn yr hyn a wnaethom ni'n llwyddiannus iawn gyda'r cynllun i ailsefydlu pobl agored i niwed o Syria.